ועדת הפנים והגנת הסביבה, כנסת 20, פרוטוקול מספר 574, 2018-02-21 16:00

יואב קיש: צהרים טובים.

יואב קיש: אני פותח את ישיבת ועדת הפנים והגנת הסביבה.

יואב קיש: על סדר היום פרק י"ב (רישוי עסקים), סעיפים 108(23) – פרק ב'1 המוצע, 109(ב)(1) – לעניין פרק ב'1 (רישוי עסקים בעלי חשיבות לאומית), מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנת התקציב 2019), התשע"ח– 2018, מ/1196.

יואב קיש: גם הצעת חוק פרטית של חבר הכנסת משה גפני שמוזגה.

<תומר רוזנר: רק להבהיר.

<תומר רוזנר: הצעת החוק הממשלתית, כפי שאתם יודעים, פוצלה על ידי מליאת הכנסת ולכן שמה החדש יהיה חוק רישוי עסקים (תיקון מס' 33).

יעל כהן-פארן: אדוני, אני מגישה רביזיה על כל ההסתייגויות.

יואב קיש: זה אומר שעוד אי אפשר להצביע על החוק.

<תומר רוזנר: נכון.

יואב קיש: צריך לקבוע הצבעה בעוד חצי שעה על הרביזיות.

<תומר רוזנר: נכון.

<תומר רוזנר: צריך להזמין את כולם.

יואב קיש: אני מזמין את כולם לעוד חצי שעה, לשעה 16:40.

יואב קיש: בינתיים נמשיך בסדר היום של הישיבה.

יואב קיש: לאחר הרביזיה, אם הן לא יתקבלו, נצביע על החוק.

יואב קיש: מן הסתם תהיה גם רביזיה על החוק.

יואב קיש: חבר הכנסת דודי אמסלם, אתה רוצה לומר משהו על החוק או שתאמר בהצבעות?

לא.

בהצבעות.

לא עכשיו.

יואב קיש: כפי שאמרנו, אנחנו חוזרים לרביזיה של חבר הכנסת יעל כהן פארן.

יואב קיש: תנמקי את הרביזיה בבקשה.

יעל כהן-פארן: ההסתייגויות שלא התקבלו בעצם באות לעשות שינוי לא דרמטי אבל בחוק שבעיני הוא לא טוב, הוא רע, הוא פוגע בשלטון המקומי, הוא פוגע בתושבי ישראל, הוא פוגע בתושבי מפרץ חיפה שכל החוק הזה הוא קונסטלציה כדי ליישר קו עם חיפה כימיקלים ולאפשר להם את מה שהם רוצים.

יעל כהן-פארן: ההסתייגויות שאני הגשתי באות ואומרות, ואני לא אנמק כל אחת מהן ברביזיה אבל אני אומרת שכדי לאשר על ידי הצוות, כמו שמוצע בהצעת החוק, שיש צורך במפעל בעל חשיבות לאומית, צריכות להיות סיבות מאוד מיוחדות.

יעל כהן-פארן: צריך להיות שירות או מוצר שבאמת אין לו תחליף ושאי אפשר לייבא אותו, שאי אפשר לייצר אותו במקום אחר.

יעל כהן-פארן: הסתייגויות מהותיות שנדחו על ידי הוועדה למרות שיש בהן הגיון כדי שיהפכו את החוק הזה למשהו ראוי יותר ונכון יותר ולייצר את האיזון.

יעל כהן-פארן: דיברתם כאן על הזמן על כך שמייצרים כאן איזון בין השלטון המקומי והשלטון המרכזי.

יעל כהן-פארן: אין כאן איזון ועל אחת כמה וכמה – והרביזיה עוד יותר נדרשת לאור ההסתייגויות שכן עברו שפותחות הרבה יותר את החוק, שמאפשרות מרווח החלטה הרבה יותר נרחב של הוועדה המייעצת שנקבעת בחוק, בעצם לא רק למשהו חיוני, תשתית של שירות חיוני או מפעל חיוני אלא גם לצרכי ציבור חשובים אחרים.

יעל כהן-פארן: זה פתח מאוד מאוד גדול שהכנסתם לחוק ודרכו יכולים להיכנס הרבה מאוד דברים והוא מאוד מאוד בעייתי.

יעל כהן-פארן: לכן, על אחת כמה וכמה צריך לשקול בחיוב להעביר את ההסתייגויות שנפסלו קודם לכן.

יעל כהן-פארן: תודה.

יואב קיש: תודה לחברת הכנסת כהן פארן.

יואב קיש: אני מעלה להצבעה את הצעתה לרביזיה על כל ההסתייגויות.

יעל כהן-פארן: צריך להצביע על כל הסתייגות.

יואב קיש: לא.

יואב קיש: מי נגד ההסתייגויות?

יואב קיש: מי בעד?

יואב קיש: בעד – מיעוט

יואב קיש: הרביזיה לא נתקבלה.

יואב קיש: הרביזיה לא התקבלה.

<תומר רוזנר: אני אסביר.

<תומר רוזנר: הבקשה לרביזיה הייתה בקשה לכל ההסתייגויות כמקשה אחת ולכן אפשר להצביע על הבקשה הזאת כמקשה אחת.

דוד אמסלם: יש שתי הסתייגויות שנשקול אותן במסגרת ההתייעצות הקואליציונית במליאה.

דוד אמסלם: כרגע אני אעכב את החוק לפחות מספר ימים עד שאנחנו נקבל הכרעה בעניין הזה.

זה בהסכמה לעניין הזה.

יואב קיש: מה שאמר יושב ראש הקואליציה.

יואב קיש: אין שום דבר חדש.

יואב קיש: סיימנו את ההצבעות על ההסתייגויות ואנחנו מצביעים עכשיו על החוק.

יואב קיש: מי בעד אישור החוק?

יואב קיש: כולל ההסתייגות שהתקבלה.

יואב קיש: מי נגד?

יואב קיש: בעד – 7

יואב קיש: הצעת החוק נתקבלה.

יואב קיש: הצעת החוק התקבלה.

יואב קיש: אני מגיש רביזיה שתהיה כאן בעוד חצי שעה.

יואב קיש: אם אני אמשוך, אני אמשוך.

יואב קיש: אני לא רוצה שישחקו אתי.

יואב קיש: רביזיה בשעה 17:20.

יואב קיש: ממשיכים בדיון.

יואב קיש: חוזרים לנושא הקודם.